ศูนย์เรื่องราวร้องทุกข์ ได้รับการประสานผ่านระบบการจัดการเรื่องราวร้องทุกข์ สำนักงานปลัดสำนักนายกรัฐมนตรี ทำเนียบรัฐบาล รหัสเรื่อง นร02660010950
ขอให้ปรับปรุงการให้บริการของเจ้าหน้าที่ศูนย์บริการสาธารณสุข สาขากาญจนวาศ สำนักอนามัย ถนนลาดพร้าว ซอยลาดพร้าว 101 แยก 36 แขวงคลองจั่น เขตบางกะปิ กรุงเทพมหานคร เนื่องจากผู้ร้องแจ้งว่า ก่อนหน้าที่ (ไม่ระบุวันที่แน่ชัด) น้าสาวของผู้ร้องได้รับอุบัติเหตุรถชน ไม่สามารถเดินได้ และได้มาใช้บริการล้างแผลที่ศูนย์บริการสาธารณสุข สาขากาญจนวาศ อยู่เป็นประจำ ล่าสุดวันที่ 16 มีนาคม 2566 เวลา 13.00 น. ผู้ร้องได้พาน้าสาวไปใช้บริการล้างแผลตามปกติ ซึ่งผู้ร้องได้ทำการลงลายมือชื่อลงในสมุดเพื่อรอรับการให้บริการจากเจ้าหน้าที่ โดยมีเจ้าหน้าที่และ แพทย์ประจำอยู่ที่สถานีอนามัยอยู่ประมาณ 4 คน ซึ่งเจ้าหน้าที่ให้ผู้ร้องและน้าสาวนั่งรอและแจ้งว่าเดียวแพทย์จะทำการล้างแผลให้ ต่อมาแพทย์บอกกับผู้ร้องและน้าสาวว่าจะออกไปเยี่ยมคนไข้ข้างนอกและได้ถามต่อผู้ร้องและน้าสาวนั่งรอประมาณอีก 1 ชั่วโมงได้หรือไม่ ซึ่งผู้ร้องแจ้งว่าระยะเวลาในการล้างแผลและทำแผลไม่เกิน 10 นาที อีกทั้งสถานีอนามัยดังกล่าวมีประชาชนมาใช้บริการต่อวันไม่เกิน 5 คน ต่อวัน ทำให้ผู้ร้องไม่พึงพอใจในการให้บริการของเจ้าหน้าที่และไม่ได้รับความสะดวกในการใช้บริการเป็นอย่างมาก จึงประสงค์ให้หน่วยงานที่เกี่ยวข้องดำเนินการแก้ไขและปรับปรุงการให้บริการต่อไป (ผู้ร้องประสงค์ให้ปกปิดชื่อ-นามสกุลและหมายเลขโทรศัพท์) 
//หมายเหตุ ปักหมุดที่สำนักงานเขตเพราะไม่สามารถปักละติจูด ลองติจูดที่ชัดเจนได้ กรุณาอ่านรายละเอียดสถานที่จากรายละเอียดการแจ้งเป็นหลัก 
//ศูนย์ฯ ประสานมาเพื่อตรวจสอบและดำเนินการและโปรดพิจารณาให้ความคุ้มครองผู้ร้องและผู้เกี่ยวข้องอย่าให้ต้องรับภัยหรือความไม่ชอบธรรมอันเนื่องมาจากการร้องเรียนการเป็นพยาน หรือการให้ข้อมูลนั้น #ศรท #ศรท1111
#1555 #citydata